K O R R A L D U S

Haapsalu,			19. september 2007 nr 663

Raha eraldamine seltsitegevuse eelarvest
Eesti käsitöö- ja kodundusõpetajate selts „Aita“

Võttes aluseks Eesti käsitöö- ja kodundusõpetajate seltsi „Aita“ 02.09.2007 taotluse (reg nr 14-1.2/4459) Haapsalus toimuva sügiskonverentsi läbiviimise toetamiseks ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu põhimääruse § 35 lg 1 p 3, haldusmenetluse seadusest ja Haapsalu linna reservfondi käsutamise korrast Haapsalu Linnavalitsus

k o r r a l d a b:

1.	Eraldada Haapsalu linna seltsitegevuse (08209) eelarvest Eesti käsitöö- ja kodundusõpetajate seltsile „Aita“ 3000 (kolm tuhat) krooni toetust sügiskonverentsi läbiviimiseks.
2.	Haridus- ja kultuuriosakonnal (K. Jõgi) korraldada vastavalt punktile 1 toetuslepingu sõlmimine.
3.	Raamatupidamisel (I. Salus) kanda toetuslepingu alusel punktis 1 nimetatud toetussumma Haapsalu Kultuurikeskuse arvelduskontole.
4.	Korraldus teha teatavaks haridus- ja kultuuriosakonnale (K. Jõgi) korralduse koopia üleandmisega allkirja vastu ning Eesti käsitöö- ja kodundusõpetajate selts „Aita“ (Karja 10-30, 72717 Paide) korralduse koopia saatmisega posti teel.
5.	Korraldus avalikustada väljapanekuga linnavalitsuse fuajees.
6.	Korraldus jõustub teatavakstegemise päevast.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov 
Linnapea				Erko Kalev
				Linnasekretär